ඉංග්‍රීසි මාස ක්‍රමයට අනුව වර්ෂයේ දෙවැනි මාසය වන පෙබරවාරියට දින 28 ක් හෝ අධික අවුරුද්දකදී නම් දින 29 ක් හෝ වන බව අපි දනිමු. දින 30 ක් හෝ 31 ක් වශයෙන් පවතින අනෙක් මාස හා සැසැදීමේදී පෙබරවාරියට දින ගණන අඩු බැවින් මෙය අඩු මාසයක් සේ සැලකීමට බොහෝ දෙනා පුරුදු වී සිටිති. එපමණක් නොව එම මාසය තුළ ශුභ කටයුතු පවා නොකරති. නමුත් මෙම විශ්වාසය ජ්‍යොතිෂයට අනුව කිසිදු පදනමක නොමැති අනියත බියකි. හිරුගේ ගමන අනුව මේස රවිය, වෘෂභ රවිය ආදී වශයෙන්ද, සඳුගේ ගමන අනුව දුරුතු, නවම්, මැදින් ආදි වශයෙන්ද හඳුන්වන සෑම මාසයකටම දින 30 ක් බැගින් ඇත. සූර්ය මාසයක දිනයක් භාග නමින්ද, චන්ද්‍ර මාසයක දිනයක් තිථි නමින්ද හඳුන්වයි. මේ අනුව 2018 පෙබරවාරි මාසයට සූර්ය මාස ක්‍රමයට අනුව මකර වියේ කොටසක්ද, කුම්භ රවියේ කොටසක්ද ඇතුළත් වේ. චන්ද්‍ර මාස ක්‍රමයට අනුව නවම් අව පක්ෂයේ කොටසක්ද මැදින් පුර පක්ෂයේ කොටසක්ද අයත් වේ.
අධික අවුරුද්දකදී පෙබරවාරි මාසයට දින කීයද?
දින 29 ක්